На основу члана 73. став 1. тачка 1) Закона о енергетској ефикасности и рационалној употреби енергије („Службени гласник РС”, број 40/21) и члана 42. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 – УС, 44/14 и 30/18 - др. закон),

Влада доноси

У Р Е Д Б У

О УТВРЂИВАЊУ ПРОГРАМА ФИНАНСИРАЊА АКТИВНОСТИ И МЕРА   
УНАПРЕЂЕЊА ЕНЕРГЕТСКЕ ЕФИКАСНОСТИ У 2024. ГОДИНИ

Члан 1.

Овом уредбом утврђује се Програм финансирања активности и мера унапређења енергетске ефикасности у 2024. години, који је одштампан уз ову уредбу и чини њен саставни део.

Члан 2.

Активности и мере унапређења енергетске ефикасности које ће се финансирати у 2024. години, као и износ средстава за обављање тих активности и мера утврђени су програмом из члана 1. ове уредбе.

Члан 3.

Ова уредба ступа на снагу наредног дана од дана објављивања у „Службеном гласнику Републике Србије”.

05 број:110-5212/2024   
У Београду,13. јуна 2024. године

В Л А Д А

ПРЕДСЕДНИК

Милош Вучевић ,с.р.